Nú er lokið verkefninu „ SustainLarvae “ . Þátttakendur verkefnisins voru Mátís ohf. , eldisstöðin Sæbýli og breska rannsóknar - og ráðgjafarfyrirtækið FishVet Group . Helsta markmið verkefnisins var að rannsaka hvaða örverur hafa mögulega bætandi eða hamlandi áhrif á vöxt eldisdýra og voru sæeyru notuð sem módel lífverur og beita til þess nýjustu rannsóknaraðferðum í DNA raðgreiningum . Setja þurfti saman gagnabanka örvera sem hafa vægi í eldi ( góð og slæm ) út frá öðrum rannsóknum og þróa eða aðlaga úrvinnsluleiðir sem geta hentað í þjónustumælingar fyrir eldisiðnaðinn . Verkefnið var fjölþætt þar sem örveruflóra , við mismunandi aðstæður , var skönnuð með næstu kynslóðar DNA raðgreiningartækni sem er öflug og nýsárleg aðferð til að rannsaka samsetningu og fjölbreytileika örverusamfélaga . Samhliða voru einnig gerðar talningar á ræktanlegum örverum á valætum . Verkefnið gekk að mestu samkvæmt áætlun og hefur mikið af áhugaverðum niðurstöðum um þarmaflóru sæeyrna og heildarbakteríuflóru í eldisumhverfi þeirra fengist . Ekki tókst þó að sýna fram á með marktækum hætti að einhver sérstakur hópur örvera hefði neikvæð eða jákvæð áhrif á vöxt sæeyrnanna fram yfir annan . Sæeyru reyndust ekki , eins og upphaflega var haldið , að vera hentug eldisdýr til að nota sem módel lífverur fyrir eldi almennt . Svo virðist sem erfðir dýranna sjálfra ráði mestu um vöxt þeirra en ekki þarmaflóra þeirra . Í verkefninu var hönnuð útgáfa af gagnagrunni sem inniheldur örversamsetningu í eldiskerfum þar með taldar þekktar sjúkdómsvaldandi - og bætibakteríur sem tengjast bæði villtum og eldis sæeyrum . Hægt er að nota þennan gagnagrunn til að skilgreina vistkerfi baktería sem finnast í eldiskerfinu með það fyrir augum að finna bakteríur sem gætu haft slæm áhrif á vellíðan dýranna eða gefa á annan hátt til kynna stöðu vatnsgæðanna í eldinu . Verkefnið SustainLarvae var fjármagnað gegnum Eurostars áætlunina í gegnum Tækniþróunarsjóð með milligöngu Nýsköpunarmiðstöðvar .